|  |  |  |
| --- | --- | --- |
| JYVÄSKYLÄN YLIOPISTO | Liikuntatieteellinen tiedekunta\_\_\_\_\_\_\_\_\_\_\_\_\_\_\_\_\_\_\_\_\_ |  |
|  | 14.10.2021 |  |

**OHJAAVALLE OPETTAJALLE TAI OPPILAITOKSELLE TERVEYSTIETEIDEN OPETUSHARJOITTELUN OHJAUKSESTA MAKSETTAVAT PALKKIOT**

Ohjaavan opettajan on itse sovittava oman työnantajansa ja esimiehensä kanssa opiskelijoiden ottamisesta ohjaukseensa.

Maksettava palkkio määräytyy Jyväskylän yliopiston opetusharjoittelun palkkioperusteiden mukaan. Maksamisen perusteena on harjoittelun ohjaamiseen käytetty aika. Palkkiota ei makseta opiskelijan pitämistä oppitunneista, koska ne kuuluvat opettajan peruspalkkaan. Liikuntatieteellinen tiedekunta korvaa sen työn, joka aiheutuu opiskelijan harjoitustuntien ohjaamisesta ja harjoitteluun liittyvästä muusta ohjauksesta. Ohjaustyön tuntimäärä on määritelty opetussuunnitelman perusteella siten, että se vastaa harjoittelujaksolle asetettuja tavoitteita. Ohjauksen määrä tarkistetaan lukuvuosittain opetussuunnitelman tarkistamisen yhteydessä.

Lukuvuonna 2021–2022 opetusharjoittelun ohjauksesta maksettava korvaus on 40 euroa / tunti. Korvausta maksetaan korkeintaan 15 tunnilta opiskelijaa kohti. Alla lisätietoa palkkion laskuttamisesta riippuen siitä, onko laskuttajana oppilaitoksen käytännön mukaan 1) ohjaava opettaja vai 2) oppilaitos.

1. **Ohjaava opettaja**

Palkkio laskutetaan sähköisellä palkkionmaksulomakkeella, jonka koulutussuunnittelija Ritva Sakari toimittaa ohjeistuksineen ohjaavalle opettajalle syyslukukaudella **marraskuun puolivälissä** ja kevätlukukaudella **huhtikuun puolivälissä**. Lomakkeelle on kirjattu laskutettavien tuntien maksimimäärä, jonka laskuttaja korjaa oikeaksi, jos tunteja on käytetty vähemmän. Tarvittaessa lisätietoja voi kysyä Ritva Sakarilta (ritva.sakari@jyu.fi, p. 040 805 3591). Ilmoitathan, jos harjoittelun ohjaus päättyy ennen yllä mainittuja ajankohtia.

1. **Oppilaitos**

Laskutusosoitteet ovat alla. **Syyskauden ohjaustunneista lasku tulee lähettää 26.11.2021 mennessä.**

LASKUTUSOSOITTEET

Jyväskylän yliopisto vastaanottaa ensisijaisesti laskuja vain verkkolaskuina. Laskuun liitetään tiedekunnan nimi (liikuntatieteellinen tiedekunta), laskun aihe (terveystieteiden opetusharjoittelun ohjaus) sekä yhteyshenkilön nimi (Ritva Sakari).

OVT-tunnus 003702458947
Verkkolaskuoperaattori: CGI
Välittäjätunnus: 003703575029

Y-tunnus: 0245894-7

Mikäli teillä ei ole mahdollisuutta lähettää verkkolaskuja, on täällä lisätietoja: <https://www.jyu.fi/fi/yliopistopalvelut/laskutusosoite>. Lisätietoja tarvittaessa myös: Ritva Sakari (ritva.sakari@jyu.fi, p. 040 805 3591).